E-savjetovanje

JAVNI POZIV ZA SUDJELOVANJE U SAVJETOVANJU O NACRTU PRAVILNIKA O PROVEDBI POSTUPAKA JEDNOSTAVNE NABAVE ROBA, USLUGA  I RADOVA

Sukladno odredbama Zakona o pravu na pristup informacijama (Narodne novine, br. 25/13, 85/15 i 69/22), Osnovna škola Murterski škoji, Murter (u daljnjem tekstu – Škola) otvara savjetovanje sa zainteresiranom javnošću o Nacrtu Pravilnika o provedbi postupaka jednostavne nabave roba, usluga i radova  (u daljnjem tekstu – Pravilnik).
Svrha donošenja ovog Pravilnika je usklađivanje internih postupaka nabave s najnovijim Izmjenama i dopunama Zakona o javnoj nabavi („Narodne novine“, br. 48/26). Ovim se aktom uređuju pravila, pragovi i postupci nabave robe, radova i usluga procijenjene vrijednosti manje od zakonskih pragova za javnu nabavu, s ciljem osiguravanja namjenskog, ekonomičnog i učinkovitog trošenja proračunskih sredstava Škole.
Savjetovanje se provodi u sljedećem roku, i to kako slijedi:
· Početak savjetovanja: 31. srpnja 2026.
· [bookmark: _GoBack]Završetak savjetovanja: 16. kolovoza
Kako sudjelovati?
Pozivamo Vas da svoje argumentirane primjedbe, prijedloge i mišljenja dostavite isključivo na priloženom Obrascu za sudjelovanje. Popunjeni obrazac pošaljite elektroničkom poštom na adresu: ured@os-murterski-skoji.skole.hr  s naslovom poruke: “Savjetovanje – Pravilnik o jednostavnoj nabavi”.
Po završetku savjetovanja, sve pristigle primjedbe bit će razmotrene, a Škola će na ovim mrežnim stranicama objaviti Izvješće o provedenom savjetovanju.

Prilozi za preuzimanje:
1. Nacrt (prijedlog) Pravilnika o provedbi postupaka jednostavne nabave roba, usluga i radova
2. Obrazac za sudjelovanje u savjetovanju

